कांतिमय त्वचा के लिए 8 सरल घरेलू उपाय

घर हो या बाहर प्रतिदिन हमारी त्वचा को धूप, धूल-मिट्टी और प्रदूषण का सामना करना पड़ता है। जो हमारी त्वचा के लिए हानिकारक है। इसके अतिरिक्त हम अपनी त्वचा पर अनेक तरह के काॅस्मेटिक प्रोडक्ट्स का प्रयोग करते हैं जिनमें कई प्रकार के तत्व होते हैं जो अप्रत्यक्ष रूप में हमारी त्वचा को हानि पहुँचाते हैं। इससे बचने के लिए हम कुछ घरेलू उपायों से अपनी त्वचा का न सिर्फ उपचार कर सकते हैं बल्कि उसकी कांति भी बनाए रख सकते हैं।

1. आइसक्यूब(बर्फ)

हम सभी पानी से त्वचा को होने वाले लाभों से परिचित हैं लेकिन क्या आप यह जानते हैं कि बर्फ भी हमारी खूबसूरती बनाए रखने के बहुत काम आती है। यह चेहरे के खुले रोम-छिद्रों को ठंडक देकर बंद कर देती है जिससे चेहरे पर पसीना कम आता है। बर्फ कील-मुँहासों, चेहरे की त्वचा पर आए लालपन और सूजन को भी कम करती है। मेकअप से पहले चेहरे पर आइस क्यूब लगाने से मेकअप देर तक टिका रहता है। बस इसके प्रयोग से पहले एक बात का ध्यान रखें कि इसे न तो सीधे त्वचा पर लगाएँ न रगडें़। एक साफ कपड़े में बर्फ लपेट की चेहरे पर इसका प्रयोग करना चाहिए।

2. चंदन

आयुर्वेद के अनुसार चंदन एक बेहतरीन सौंदर्य उत्पाद है। जिसके प्रयोग से न केवल चेहरे की रंगत साफ होती है बल्कि हमें बेजान त्वचा, कील-मुँहासे, आँखों के नीचे काले धब्बे, चेहरे के गहरे दागों जैसी समस्याओं से भी छुटकारा मिल सकता है।

3. नींबू

नींबू में विटामिन सी की प्रचुर मात्रा होती है। यह प्राकृतिक रूप से त्वचा की सफाई और उसे जवां रखने के साथ त्वचा का पी.एच. स्तर भी संतुलित रखता है। ब्लैक हेड्स के ऊपर इसके नियमित प्रयोग से ब्लैक हेड्स साफ हो जाते हैं।